তাপসী পান্নু অভিনীত চলচ্চিত্রের তালিকা
তাপসী পান্নু ২০১০ সালে চলচ্চিত্রে তার অভষেক ঘটান কে. রাঘবেন্দ্র রায় পরিচালিত "ঝুম্মান্দি নাদাম" রোমান্টিক মিউজিকাল চলচ্চিত্রে অভিনয়ের মাধ্যমে। চলচ্চিত্রে তিনি অভিনয় করেন এক যুক্তরাষ্ট্র-ভিত্তিক ধনকুবের কন্যার চরিত্রে, যিনি ঐতিহ্যগত তেলুগু সঙ্গীতের উপর গবেষণা করতে ভারত আসেন। এটি মুক্তির পূর্বেই তাপসী আরও তিনটি চলচ্চিত্রে কাজ করার আমন্ত্রণ পান। তার পরবর্তী চলচ্চিত্র ধানুষের বিপরীতে "আদুকালাম" (২০১১), তামিল চলচ্চিত্রে তার অভিষেক ঘটায়। সেখানে তিনি এক অ্যাংলো-ইন্ডিয়ান মেয়ের চরিত্রে অভিনয় করেন যিনি এক গ্রামীণ ছেলের প্রেমে পড়েন। চলচ্চিত্রটি, ৫৮তম জাতীয় চলচ্চিত্র পুরষ্কার অনুষ্ঠানে ছয়টি জাতীয় চলচ্চিত্র পুরষ্কার জেতে। তার চরিত্র সম্পর্কে সাইফাই নামে এক পর্যালোচক ইতিবাচক মন্তব্য করেছেন। বিষ্ণু মঞ্চুর বিপরীতে "ভাস্তাডু না রাজু" (২০১১) চলচ্চিত্রের মাধ্যমে তিনি তেলুগু চলচ্চিত্র শিল্পে প্রত্যাবর্তন করেন। পরবর্তীতে তিনি মালয়ালম চলচ্চিত্রে অভিষেক ঘটান, মাম্মুথি এবং নাদিয়া মইড়ুর বিপরীতে "ডাবল্স" (২০১১) চলচ্চিত্রের মধ্য দিয়ে। "রিড্ডিফ"-এর পরেশ সি পালিশা তার চরিত্র সম্পর্কে ইতিবাচক মন্তব্য করেন।
রাখী (অভিনেত্রী)
১৯৭১ সালে শর্মিলী চলচ্চিত্রে শশী কাপুরের বিপরীতে দ্বৈত চরিত্রে অবতীর্ণ হন। একই বছর লাল পাথ্থর ও পরস চলচ্চিত্রে অংশ নেন। তিনটি চলচ্চিত্রই ব্যাপক জনপ্রিয়তা পায়। এরফলে হিন্দি চলচ্চিত্রে বৃহৎ সারির নায়িকায় নিজেকে অন্তর্ভূক্ত করেন। পরবর্তী দশকে শেহজাদা, হীরা পান্না, দাগ: এ পয়েম অব লাভ, হামারে তুমহারে, আঁচল ও তাকত চলচ্চিত্রে অংশ নেন তিনি। তন্মধ্যে ব্ল্যাকমেইল ও তপস্যা চলচ্চিত্রে স্মরণীয় অভিনয় করেন তিনি। হীরা পান্না, বানারসি বাবু, লুটমার ও জোশিলা চলচ্চিত্রে দেব আনন্দের সাথে তাঁর অংশগ্রহণ ছিল।